2. ΒΑΣΙΛΙΚΟΝ ΔΙΑΤΑΓΜΑ της 9/14 Ιουν. 1914 (ΦΕΚ Α΄ 161) Περί ταυτότητος πλακών Αξιωματικών και Οπλιτών. ΄Αρθρ.1.-Εν ώρα πολέμου έκαστος αξιωματικός και οπλίτης εφοδιάζεται δια πλακός ταυτότητος. ΄Αρθρ.2.-Η πλάξ αύτη, κατασκευαζομένη εκ λευκώπου μετάλλου, έχει σχήμα ωοειδές, πάχος δεκαλέπτου, και διαστάσεις κατά μεν την επιμήκη αυτής διάμετρον 0,045, κατά δε την μικράν 0,275 και φέρεται από του τραχήλου, εξαρτωμένη δια θώμιγγος διαπερωμένης δι’ οπής, ευρισκομένης εις έν των άκρων της μείζονος αυτής διαμέτρου. ΄Αρθρ.3.-Αι πλάκες αύται ταυτότητος, δια μεν τους αξιωματικούς φέρουσι κεχαραγμένας επί της μιας επιφανείας τας λέξεις «αξιωματικός» και το ονοματεπώνυμον του αξιωματικού. Δια δε τους οπλίτας φέρουσι κεχαραγμένον επί της μιας μεν πλευράς το σώμα, εις ο ανήκουσιν ούτοι, επί δε της ετέρας αύξοντα αριθμόν από του 1 μέχρι ……..Ν, αντιστοιχούντα εις το εν τω σώματι τηρούμενον βιβλίον, εν ω αναγράφεται το ονοματεπώνυμον και το σχετικόν στρατολογικόν μητρώον αυτού. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 